1. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 731 της 19/20 Σεπτ. 1961 (ΦΕΚ Α΄ 185) Περί βεβαιώσεως εσόδων του Δημοσίου εκ μεταλλείων και λατομείων Έχοντες υπόψη τας διατάξεις του άρθρ. 5 του Νόμ. 5958/1933 «περί κυρώσεως του από 22 Ιουν. 1933 Β.Δ/τος «περί τροποποιήσεως διατάξεών τινων του Οργανισμού των Σμυριδωρυχείων και της Υπηρεσίας Μεταλλείων», την υπ’ αριθ. 339/1961 γνωμοδότησιν του Συμβουλίου Επικρατείας, προτάσει του επί της Βιομηχανίας Υπουργού, αποφασίζομεν και διατάσσομεν: Άρθρ.1.-Η βεβαίωσις εσόδων του Δημοσίου εκ α)στρεμματικού φόρου μεταλλείων, β)τελών μεταβιβάσεως μεταλλείων και γ)μισθωμάτων εκ μισθώσεως δημοσίων μεταλλείων και λατομείων, ενεργείται υπό της Υπηρεσίας Μεταλλείων του Υπουργείου Βιομηχανίας, η δε είσπραξις των ως είρηται εσόδων υπό των Δημοσίων Ταμείων, κατά την κάτωθι διαδικασίαν. Άρθρ.2.-1.Η βεβαίωσις ενεργείται δια πράξεως του Υπουργού Βιομηχανίας καθοριζούσης τον υπόχρεου προς πληρωμήν, την αιτιολογίαν και ακριβές ποσόν του υπ’ αυτού καταβλητέου ποσού, εφόσον δε πρόκειται περί περιοδικών καταβολών, και την χρονικήν περίοδον δι’ ην βεβαιούται τούτο επί τη βάσει των εις την Υπηρεσίαν Μεταλλείων τηρουμένων στοιχείων ή καθ’ οιονδήποτε τρόπον περιερχομένων ή αναζητουμένων παρ’ αυτής αποδεικνυόντων την υπέρ του Δημοσίου οφειλήν δια τας εν άρθρ. 1 του παρόντος περιπτώσεις. 2.Η πράξις βεβαιώσεως εκδίδεται μόνον: α)Προκειμένου περί επιβολής τέλους μεταβιβάσεως κατόπιν γνωμοδοτήσεως της υπό του άρθρ. 33 του Ν.Δ. 4029/1959 συσταθείσης Επιτροπής επί της αληθούς αξίας του μεταλλείου. β)Προκειμένου περί βεβαιώσεως οφειλομένου ποσού εσόδων του Δημοσίου εκ μισθωμάτων δημοσίων μεταλλείων ή λατομείων κατόπιν υπολογισμού, βάσει των εν τη μισθωτική συμβάσει συμφωνιών, δια την χρονικήν περίοδον ήν αφορά η ενεργουμένη βεβαίωσις. 3.Δεν απαιτείται πράξις του Υπουργού Βιομηχανίας δια την βεβαίωσιν εσόδων του Δημοσίου: α)Εκ τελών μεταβιβάσεως όταν το συμφωνηθέν μεταξύ των συμβαλλομένων τίμημα εκτιμάται ως η αληθής αξία υπό της Επιτροπής του άρθρ. 33 του Ν.Δ. 4029/59. β)Εκ μισθωμάτων δημοσίων μεταλλείων και λατομείων, εφ’ όσον το ποσόν του μισθώματος είναι σταθερόν ποσόν, εις δραχμάς. γ)Εκ στρεμματικών φόρων μεταλλείων, εφ’ όσον το ποσόν του φόρου προκύπτει εκ σταθερού συντελεστού εις δραχμάς. Η είσπραξις των δια τας περιπτώσεις ταύτας οφειλομένων ποσών ενεργείται υπό του Δημοσίου Ταμείου δια βεβαιωτικών καταστάσεων περί ων κατωτέρω. Άρθρ.3.-1.Αντίγραφον της πράξεως βεβαιώσεως του Υπουργού της Βιομηχανίας, επιδίδεται μερίμνη της Υπηρεσίας Μεταλλειων εις τον υπόχρεον προς πληρωμήν. Περί της επιδόσεως ταύτης συντάσσεται αποδεικτικόν εμφαίνον την ημερομηνίαν επιδόσεως. 2.Κατά της πράξεως βεβαιώσεως δικαιούνται οι καθ’ ων αύτη όπως υποβάλωσιν εντός προθεσμίας 20 ημερών από της κατά τα άνω επιδόσεως ταύτης ένστασιν ενώπιον Εκδικαστικής Επιτροπής αποτελουμένης: α)Εκ του παρά τω Υπουργείω Βιομηχανίας Παρέδρου του Νομικού Συμβουλίου του Κράτους, αναπληρουμένου υπό ετέρου Παρέδρου οριζομένου υπό του Προέδρου του Νομικού Συμβουλίου του Κράτους, ως Προέδρου. β)Εκ των προϊσταμένων των Διευθύνσεων Α΄, Β΄ και Γ΄ της Γενικής Διευθύνσεως Μεταλλείων, αναπληρουμένων νομίμως. γ)Εκ του Προϊσταμένου της Υπηρεσίας Εντελλομένων Εξόδων του Υπουργείου Βιομηχανίας, αναπληρουμένου υπό του νομίμου αναπληρωτού αυτού, ως μελών. Ο κατά περίπτωσιν αρμόδιος δια την βεβαίωσιν του  εσόδου προϊστάμενος του  οικείΣελ. 635 Βεβαίωση εσόδων δημοσίου από μεταλλεία και λατομεία 13.Μ.ζ.1 ου τμήματος της Γενικής Διευθύνσεως Μεταλλείων, παρίσταται κατά τας συνεδριάσεις ως Κυβερνητικός Επίτροπος, εκπροσωπών το Δημόσιον, αναπληρούμενος νομίμως. Χρέη Γραμματέως εκτελεί εις των υπαλλήλων της Γενικής Διευθύνσεως Μεταλλείων επί βαθμώ 6ω ή 7ω. Τα μέλη, ο Κυβερνητικός Επίτροπος και ο Γραμματεύς μετά των αναπληρωτών αυτών ορίζονται δι’ αποφάσεως του Υπουργού Βιομηχανίας. 3.Μετά την εκδίκασιν της ενστάσεως και συμφώνως προς την απόφασιν της Επιτροπής ενεργείται υπό της Υπηρεσίας Μεταλλείων, εκκαθάρισις της οφειλής του ενισταμένου δια συντάξεως βεβαιωτικής καταστάσεως του πληρωτέου ποσού, ήτις αποστέλλεται εις το οικείον Δημόσιον Ταμείον εις τριπλούν δια την περαιτέρω είσπραξιν του οφειλομένου ποσού. 4.Μη ασκηθείσης ενστάσεως κατά της πράξεως βεβαιώσεως εντός της ανωτέρω εικοσαημέρου προθεσμίας η πράξις αύτη καθίσταται οριστική συντάσσονται δε βεβαιωτικαί καταστάσεις αποστελλόμεναι εις το Δημόσιον Ταμείον προς είσπραξιν του βεβαιωθέντος ποσού. Άρθρ.4.-1.Η Επιτροπή συνεδριάζει δημοσία εν τω καταστήματι του Υπουργείου Βιομηχανίας, κρίνει κατά πεποίθησιν και αποφαίνεται ητιολογημένως, δικαιουμένη να εξετάζη ενόρκως τους προτεινομένους μάρτυρας, αποφασίζει δε κατά πλειοψηφίαν. 2.Περί της συζητήσεως της ενστάσεως ειδοποιείται ο ενιστάμενος 8 ημέρας προ της δικασίμου. Ούτος δύναται να παρίσταται είτε αυτοπροσώπως είτε δια πληρεξουσίου. Η Επιτροπή χωρεί εις την εκδίκασιν και κατ’ ουσίαν έρευναν της ενστάσεως και ερήμην αυτού. Περί εκάστης συνεδριάσεως τηρούνται εν ιδίω βιβλίω πρακτικά συνοπτικώς, υπογραφόμενα υπό του Προέδρου και του Γραμματέως. 3.Ο Πρόεδρος της Επιτροπής ορίζει ένα Εισηγητήν εκ των μελών της Επιτροπής δι’ εκάστην υπόθεσιν. Δεν αποκλείεται και η κατά την συνεδρίασιν της συζητήσεως της ενστάσεως έκδοσις και δημοσίευσις της επ’ αυτής αποφάσεως της Επιτροπής. 4.Αι αποφάσεις της Εκδικαστικής Επιτροπής, εκδίδονται εντός μηνός από της συζητήσεως, υπογράφονται δε υπό του Προέδρου, του Εισηγητού και του Γραμματέως. Σελ. 636 5.Κατά των αποφάσεων της Εκδικαστικής Επιτροπής Ενστάσεων επιτρέπεται προσφυγή ενώπιον του Συμβουλίου της Επικρατείας. 6.Αι πράξεις βεβαιώσεως του Υπουργού της Βιομηχανίας, αι αποφάσεις της Εκδικαστικής Επιτροπής, ως και πάσαι αι προσκλήσεις κοινοποιούνται δια δικαστικού κλητήρος ή της οικείας Αστυνομικής Αρχής ή δια παντός άλλου δημοσίου οργάνου εις τον ενιστάμενον ή εις τον διορισθέντα πληρεξούσιον ή αντίκλητον αυτού. Άρθρ.5.-1.Δια την είσπραξιν των οφειλομένων τω Δημοσίω ποσών συντάσσονται κατά τα ανωτέρω υπό της Υπηρεσίας Μεταλλείων βεβαιωτικαί καταστάσεις του εισπρακτέου εσόδου διαβιβαζόμεναι εις το Δημόσιον Ταμείον και περιέχουσαι το ονοματεπώνυμον του υπόχρεου και κατοικίαν αυτού, την αιτιολογίαν και ακριβές ποσόν της οφειλής και το κεφάλαιον και άρθρον του Προϋπολογισμού εις ο κατατάσσεται το προς είσπραξιν ποσόν. Δεν αποκλείεται αντί των κεχωρισμένων βεβαιωτικών καταστάσεων να συντάσσηται ενιαία βεβαιωτική κατάστασις υποχρέων δι’ εκάστην κατηγορίαν εσόδου, εφ’ όσον τούτο διευκολύνει την ταχείαν είσπραξιν των οφειλομένων ποσών. 2.Αρμόδιον προς είσπραξιν των βεβαιουμένων εσόδων είναι το Δημόσιον Ταμείον της κατοικίας του οφειλέτου εις ο διαβιβάζεται υπό της Υπηρεσίας Μεταλλείων αντίγραφον εις τριπλούν της εκδιδομένης βεβαιωτικής καταστάσεως. Ειδικώς δια τας πόλεις Αθηνών, Πειραιώς και Θεσσαλονίκης, δύναται να ορίζηται υπό του Υπουργού των Οικονομικών εν παρ’ εκάστη πόλει Δημόσιον Ταμείον, όπερ και θα καθίσταται αρμόδιον δια την παραλαβήν των διαβιβαζομένων υπό της Υπηρεσίας Μεταλλείων βεβαιωτικών καταστάσεων και την περαιτέρω μέριμναν εισπράξεως των βεβαιωθέντων ποσών. 3.Εις το τέλος εκάστου οικονομικού έτους ο αρμόδιος Ταμίας υποβάλλει εις την Υπηρεσίαν Μεταλλείων του Υπουργείου Βιομηχανίας συγκεντρωτικήν κατάστασιν των εισπραχθέντων υπ’ αυτού εσόδων κατά κεφάλαιον και άρθρον του προϋπολογισμού εσόδων του Υπουργείου Βιομηχανίας. Βεβαίωση εσόδων δημοσίου από μεταλλεία και λατομεία 13.Μ.ζ.1 Άρθρ.6.-1.Επί πλειόνων του ενός συνυποχρέων δια την καταβολήν των βεβαιωθέντων εσόδων, άπαντες λογίζονται αλληλεγγύως αδιαιρέτως και εις ολόκληρον υπόχρεοι δια την πληρωμήν του συνόλου της οφειλής δικαιουμένου του καταβαλόντος εις αναγωγήν κατά των λοιπών συνυποχρέων. 2.Δια την είσπραξιν των βεβαιωθέντων εσόδων ισχύουσιν αι περί εισπράξεως δημοσίων εσόδων κείμεναι διατάξεις τυχόν δε τόκοι υπερημερίας πρόστιμα και λοιπαί επιβαρύνσεις επιβάλλονται κατά τας διατάξεις ταύτας. Άρθρ.7.-Το πρώτον δεκαήμερον εκάστης τριμηνίας οι Συμβολαιογράφοι υποχρεούνται ν’ αποστείλωσιν επί αποδείξει εις το Υπουργείον Βιομηχανίας κεκυρωμένα εφ’ απλού χάρτου αντίγραφα των προσυμφώνων, ως και των οριστικών συμβολαίων μεταβιβαστικών κλπ. συμβάσεων εξ επαχθούς αιτίας, υφ’ οιονδήποτε τύπον, των δικαιωμάτων μεταλλειοκτησίας ως και παντός ετέρου μεταλλευτικού δικαιώματος, οίον αδείας μεταλλευτικών ερευνών κλπ. ή εισφοράς των αυτών ως άνω δικαιωμάτων εις Εταιρείας κεκτημένας ιδίαν νομικήν προσωπικότητα, των συναφθέντων εντός της αμέσως προηγουμένης τριμηνίας. Εν περιπτώσει αρνήσεως ή αμελείας τούτων ασκείται κατ’ αυτών πειθαρχική δίωξις κατά τας διατάξεις του Οργανισμού των Δικαστηρίων, αιτήσει του Υπουργού της Βιομηχανίας. Άρθρ.8.-1.Καταργούνται τα Β.Δ/τα. α)Της 18 Ιαν./3 Φεβρ. 1954 «περί εκδικάσεως ενστάσεων κατά βεβαιωτικών καταστάσεων αναλογικού μισθώματος δημοσίων μεταλλείων και λατομείων». β)Του από 13/30 Απρ. 1954 «περί τροποποιήσεως και συμπληρώσεως του από 18.1.1954 Β.Δ/τος κλπ.». γ)Της 28 Ιουν./18 Ιουλ. 1955 «περί τρόπου βεβαιώσεως στρεμματικού φόρου επί των ιδιωτικών μεταλλείων». δ)Της 25 Ιουν. 1957/9 Ιουλ. 1957 «περί τρόπου βεβαιώσεως τελών έκ μεταβιβάσεως κλπ. δικαιωμάτων επί μεταλλείων». ε)Της 25 Ιουν./6 Ιουλ. 1960 «περί τροποποιήσεως και συμπληρώσεως του από 28.6.1955 Β.Δ/τος κλπ». 2.Αι εκκρεμούσαι εις την δια των καταργουμένων διατάξεων Εκδικαστικήν Επιτροπήν ενστάσεων προς συζήτησιν υποθέσεις εκδικάζονται υπό της συνιστωμένης δια του άρθρ. 3 του παρόντος Επιτροπής και κατά τας διατάξεις αυτού. Εις τον αυτόν επί της Βιομηχανίας Υπουργόν ανατίθεται η δημοσίευσις και εκτέλεσις του παρόντος. Σελ. 637 Βεβαίωση εσόδων δημοσίου από μεταλλεία και λατομεία 13.Μ.ζ.1 Βεβαίωση εσόδων δημοσίου από μεταλλεία και λατομεία 13.Μ.ζ.1